Galina Ulanova

Galina Sergejevna Ulanova (vene keeles Галина Сергеевна Уланова; 8. jaanuar (vkj 26. detsember 1909) 1910 Peterburi – 21. märts 1998 Moskva) oli vene balletitantsija ja balletipedagoog.

Galina Ulanova lõpetas 1928. aastal Leningradi koreograafiakoolis Agrippina Vaganova balletiklassi. Aastatel 1928–1944 oli ta Kirovi-nimelise Leningradi Riikliku Akadeemilise Ooperi- ja Balleteatri ja 1944–1960 Moskva Suure Teatri balletiartist. Ta osales 1956. aastal Londonis Suure Teatri esimesel välisringreisil, mis tõi talle maailmakuulsuse. Ta tantsis Giselle'i ja Juliat ning saavutas edu, mida välismaiste ekspertide sõnul polnud nad näinud Anna Pavlova ajast. Ta käis ringreisidel Hiinas, Austrias, Itaalias, Prantsusmaal, Inglismaal, Ameerika Ühendriikides ja teistes riikides.

Alates 1960. aastast töötas Ulanova Suures Teatris pedagoog-repetiitorina. Tema käe all lihvisid oma kutsemeisterlikkust mitu tulevast rahvakunstnikku (näiteks Vladimir Vassiljev). 

Galina Ulanova oli baleriine, kes pälvis prima ballerina assoluta austava nimetuse.

Tunnustus
pisi|120px|Kuldne Mask
1939 – Vene NFSV teeneline kunstnik
1940 – Vene NFSV rahvakunstnik
1943 – Kasahhi NSV rahvakunstnik
1951 – NSV Liidu rahvakunstnik
1958 – Soome teenetemärk Pro Finlandia
1959 – valiti Saksa DV Kunstide Akadeemia välisliikmeks
1960 – valiti Ameerika Kunstide ja Teaduste Akadeemia välisliikmeks
1974 – sotsialistliku töö kangelane
1988 – sotsialistliku töö kangelane (teist korda)
1992 – 50px Ordre des Arts et des Lettresi komandöriklassi orden
1995 – teatriauhind Kuldne Mask (eripreemia "Au ja väärikuse eest")

Viited

Välislingid

Kategooria:Nõukogude Liidu balletitantsijad
Kategooria:Nõukogude Liidu balletipedagoogid
Kategooria:Kahekordsed sotsialistliku töö kangelased
Kategooria:Lenini preemia laureaadid
Kategooria:Lenini ordeni kavalerid
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:Ordeni "Austuse märk" kavalerid
Kategooria:Novodevitšje kalmistule maetud
Kategooria:Sündinud 1910 
Kategooria:Surnud 1998